Source: http://www.entypa.info/oaed/122-makroxronia-anergoi-epidoma.html
Timestamp: 2017-08-22 22:34:26+00:00
Document Index: 29286545

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Μακροχρόνια Ανεργοι Επίδομα
Άτομα τα οποία είναι μακροχρόνια άνεργα και επομένως με το υπάρχων σύστημα επιδότησης ανεργίας δεν έχουν τις προϋποθέσεις για να επιδοτηθούν θεσπίζεται επιδότηση με βάση συγκεκριμένα κριτήρια ώστε να μη βρίσκονται σε επίπεδα φτώχειας και κοινωνικού αποκλεισμού και ώστε να τους δοθεί η ευκαιρία εύρεσης εργασίας
Κατ’ εξουσιοδότηση του παραπάνω Νόμου εκδόθηκε η υπ’αριθμ.31092/4.7.03 ΚΥΑ και η υπ’ αριθμ. 31217/8.4.03 ΚΥΑ η οποία δημοσιεύτηκε στις 14/4/03.
ΎΨΟΣ ΕΠΙΔΟΜΑΤΟΣ
ΠΡΟΘΕΣΜΙΕΣ – ΠΑΡΑΓΡΑΦΕΣ
Η καταβολή του επιδόματος άρχεται από και δια της υποβολής της σχετικής αίτησης και εφόσον συντρέχουν οι πιο πάνω προϋποθέσεις.
2. Επικυρωμένο αντίγραφο δελτίου ανεργίας για το πέραν τη τακτικής επιδότησης χρονικό διάστημα.
3. Βεβαίωση της Τοπικής Υπηρεσίας του ΟΑΕΔ από την οποία να προκύπτει το χρονικό διάστημα της τακτικής επιδότησης και ότι η χορήγηση του επιδόματος ανεργίας έχει εξαντληθεί.
4. Αντίγραφο φορολογικής δήλωσης επικυρωμένο από την αρμόδια Δ.Ο.Υ. ή εκκαθαριστικό σημείωμα της αρμόδιας Δ.Ο.Υ. του προηγούμενου οικονομικού έτους.
5. Υπεύθυνη Δήλωση με την οποία βεβαιώνεται :
6. Φωτοαντίγραφο δελτίου αστυνομικής ταυτότητας.
7. Πρόσφατο πιστοποιητικό οικογενειακής κατάστασης για τους έχοντες ανήλικα τέκνα.
Οποιαδήποτε διαφορά προκύψει μεταξύ ΟΑΕΔ και αιτούντος επιλύεται σε πρώτο βαθμό από την Επιτροπή Επίλυσης Ασφαλιστικών Διαφορών της Δ/νσης Ασφάλισης της Διοίκησης του ΟΑΕΔ και σε δεύτερο βαθμό από το Δ. Σ. του ΟΑΕΔ.
1. Οι Υπηρεσίες μετά την υποβολή της σχετικής Αίτησης και την παραλαβή των σχετικών δικαιολογητικών εκδίδουν απόφαση περί χορηγήσεως ή μη του πιο πάνω επιδόματος.
Συνημμένα αποστέλλεται έντυπο Απόφασης Διευθυντή (εγκριτικής – απορριπτικής) της Υπηρεσίας το οποίο θα συμπληρώνεται και θα υπογράφεται από την αρμόδια Υπηρεσία.
2. Η πληρωμή του επιδόματος γίνεται με εντολή, τηρείται δε στην Υπηρεσία ανά μήνα κατάσταση δικαιούχων του επιδόματος. Η λογιστική τακτοποίηση του ανωτέρω επιδόματος, που ως γνωστόν βαρύνει το κρατικό προϋπολογισμό, θα γίνεται με τη χρήση του κωδικού 651 ΣΤ. Σύμφωνα με το άρθρο 27 του Ν.3016/17.05.2002 η συγκεκριμένη δαπάνη δεν υπόκειται στον προληπτικό έλεγχο της Υπηρεσίας Παρέδρου.
3. Το ποσό του επιδόματος καταβάλλεται από τον ΟΑΕΔ στο δικαιούχο, μετά από την συμπλήρωση κάθε μηνός ανεργίας. Αποδεικτικό για την καταβολή του επιδόματος, αποτελεί η επίδειξη της κάρτας ανεργίας του δικαιούχου από την οποία θα προκύπτει ότι αυτός συνεχίζει να βρίσκεται αδιαλείπτως σε κατάσταση ανεργίας και καθ’ όλο το μήνα για τον οποίο λαμβάνει το επίδομα.
Με την καταβολή του επιδόματος σφραγίζεται η κάρτα για το συγκεκριμένο μήνα με σφραγίδα στην οποία θα αναγράφεται «κατεβλήθη το επίδομα μακροχρονίως ανέργου για το μήνα….» .
Στις περιπτώσεις που δεν είναι εφικτή η σφράγιση της κάρτας ανεργίας, ενημερώνεται το ηλεκτρονικό αρχείο προσφοράς και ζήτησης εργασίας περί καταβολής του επιδόματος μακροχρονίως ανέργου και χορηγείται μετά τη λήξη σχετική βεβαίωση.
4. Σε περίπτωση που έχει εκδοθεί η βεβαίωση τακτικής επιδότησης ανεργίας από άλλη Υπηρεσία από εκείνη στην οποία ο δικαιούχος υποβάλλει αίτηση για το επίδομα μακροχρονίως ανέργου, η Υπηρεσία χορήγησης του επιδόματος αυτού ενημερώνει με σχετικό σημείωμα την Υπηρεσία που είχε χορηγήσει την τακτική επιδότηση, προκειμένου αυτή να ελέγξει με αυτό τον τρόπο το ενδεχόμενο καταβολής του επιδόματος μακροχρονίως ανέργου περισσότερες από μία φορές στον ίδιο δικαιούχο.
5. Η καταβολή του επιδόματος μακροχρονίως ανέργου διακόπτεται στην περίπτωση κατά την οποία ο άνεργος ενταχθεί σε απασχόληση, είτε ως νέος ελεύθερος επαγγελματίας, είτε με εξαρτημένη εργασία, είτε απορρίψει προτεινόμενη από τον ΟΑΕΔ θέση εργασίας συναφή με τα τυπικά προσόντα και τις δεξιότητες του.
Στην περίπτωση της διακοπής η καταβολή του επιδόματος δεν δύναται να συνεχιστεί.
6. Η καταβολή του επιδόματος αναστέλλεται στις περιπτώσεις που :
α) Ο δικαιούχος συμμετέχει σε επιδοτούμενο πρόγραμμα κατάρτισης και
β) Ο δικαιούχος είναι ασθενής και εφόσον λαμβάνει επίδομα ασθένειας.
Στις περιπτώσεις της αναστολής η καταβολή του επιδόματος δύναται να συνεχιστεί για το εναπομένον μέχρι συμπληρώσεως 12 μηνών διάστημα εφόσον αντίστοιχα : α) Ο καταρτισθείς δεν ενταχθεί σε οποιαδήποτε μορφής απασχόληση ή β) παύει να είναι ασθενής και να εισπράττει επίδομα ασθενείας.
Η συνέχιση του επιδόματος χορηγείται ύστερα από υποβολή νέας Αίτησης – Δήλωσης του δικαιούχου και εφόσον εξακολουθούν να συντρέχουν οι απαραίτητες προϋποθέσεις.
Στην περίπτωση της αίτησης για συνέχιση του επιδόματος μετά από την περάτωση του προγράμματος κατάρτισης ο ενδιαφερόμενος υποχρεούται να προσκομίσει και βεβαίωση του φορέα για την ολοκλήρωση του προγράμματος κατάρτισης που συμμετείχε. Τα Κέντρα Επαγγελματικής Κατάρτισης και οι λοιποί φορείς υλοποίησης επιδοτούμενων προγραμμάτων κατάρτισης, είναι υποχρεωμένοι να χορηγούν στον ΟΑΕΔ στοιχεία για καταρτιζόμενους, εάν τους ζητηθούν.
7. Το επίδομα μακροχρονίως ανέργου είναι δυνατόν να καταβληθεί και σε περισσότερα μέλη της οικογενείας, εφόσον οι ενδιαφερόμενοι πληρούν τις προϋποθέσεις της παρούσας απόφασης.
8. Μετά την εξάντληση της 12μηνης διάρκειας του επιδόματος μακροχρονίως ανέργου, το ίδιο πρόσωπο δύναται να κάνει χρήση του δικαιώματος αυτού, εφόσον δημιουργήσει εκ νέου τις προϋποθέσεις (12μηνη νέα τακτική επιδότηση, αδιάλειπτη εγγραφή στα μητρώα ανέργων, ετήσιο οικογενειακό εισόδημα κατώτερο των 5.000 ΕΥΡΩ κ.λ.π.)
9. Οι Υπηρεσίες θα πρέπει να δημιουργήσουν ξεχωριστό αρχείο φακέλων οι οποίοι θα είναι αριθμημένοι και θα αφορούν αποκλειστικά την καταβολή του επιδόματος αυτού.
ΠΑΡΑΤΗΡΗΣΕΙΣ.:
Η ισχύς της παρούσης απόφασης αρχίζει από την 14/4/2003 (ημέρα δημοσίευσης της Κ Υ.Α στο ΦΕΚ)
Από την ως άνω ημερομηνία (14/4/2003) η με αριθμ. 664/17-7-2002 εγκύκλιος μας παύει να ισχύει.